5.4.2023 г.
BG
Официален вестник на Европейския съюз
C 125/65 Сряда, 14 септември 2022 r.
37. приканва Комисията и държавите членки да насърчават прякото участие на местните и регионалните органи в разработването и изпълнението на проекти, включително чрез разработване на подробни насоки за прилагане и изграждане на техния капацитет за прилагане на НЕБ; настоятелно призовава регионалните и местните органи да проучат как местните културни институции могат да се възползват от прилагането на принципите на НЕБ, по-специално за смекчаване на техния отпечатък върху климата;
38. подчертава в тази връзка, че подготвителното действие „Платформа на новия европейски Баухаус за управление на знанията“ в бюджета за 2022 г. може да спомогне за рационализиране на насоките и обмен на информация относно възможностите за финансиране за бъдещите кандидати и може да бъде допълнително разширено от 2023 г. нататък;
39. подчертава значението на по-голямата гъвкавост за местните и регионалните органи за експериментиране с проекти на НЕБ и подчертава потенциала на разрешаването на регулаторни „лаборатории“, които да стимулират иновациите в рамките на кръговата икономика и НЕБ;
40. счита, че НЕБ следва да бъдат част от по-широк културен пакт за Европа; подчертава, че инициативата НЕБ следва да възприеме и насърчава неизползвания потенциал на КТСИ, включително на творците в областта на културата, като двигатели на устойчивия икономически растеж и източник на иновативни, висококачествени услуги и продукти, като гарантират участието на КТСИ, подкрепени от целенасочени насоки, и разкриват нови възможности за сътрудничество, взаимно обучение, изграждане на капацитет и културен обмен, като същевременно гарантират справедливи условия на труд и справедливо възнаграждение за участващите лица; подчертава, че следва да се насърчава екологичната устойчивост на културните прояви, свързани с НЕБ;
41. призовава Комисията да допусне по-голямо участие на Парламента в съответните органи на НЕБ, например кръглата маса на високо равнище;
42. призовава бъдещата лаборатория на НЕБ да допринася за научните изследвания и иновациите в рамките на приоритетните области на НЕБ; изтъква необходимостта от това, бъдещата лаборатория на НЕБ да отправя новаторски препоръки, да си сътрудничи с други институции, национални, регионални и местни правителства и заинтересовани страни, включително гражданското общество и общностни групи, и да създаде ясни и прозрачни правила за работа и отчетност в съответствие с инициативата; настоятелно призовава Комисията да ускори разгръщането на лабораторията и да ѝ предостави подходящи ресурси;
43. приветства създаването на фестивала на НЕБ и годишните награди на НЕБ, които следва да отразяват богатото културно многообразие на Съюза и да търсят полезни взаимодействия с други съответни европейски награди и прояви; подчертава значението на организирането на прояви на НЕБ в цяла Европа, за да се достигне до повече хора и да се повиши осведомеността относно инициативата, включително чрез конкретни прояви, фестивали и създаването на Европейска година на НЕБ;
44. призовава Комисията да планира дестинациите на годишните фестивали на НЕБ във връзка с европейските градове, избрани от ЮНЕСКО за „Световна столица на архитектурата“; предлага фестивалът на НЕБ да се провежда в градовете от ЕС, избрани за световни столици на архитектурата, така че да се подобри насърчаването на европейската архитектура и иновации;
45. призовава Комисията да създаде и редовно актуализира публична, цифрова и лесно достъпна база данни с проекти и действия по НЕБ, за да станат резултатите от инициативата по-видими, за да бъде доразвита НЕБ въз основа на най-добри практики, включително в рамките на сектора на културата, и за да бъдат засилени обменът на знания, научноизследователската и развойната дейност;
46. призовава за увеличаване на усилията на НЕБ за комуникация, популяризиране и видимост, като същевременно се зачита многоезичието, за да се повишат знанията, подкрепата и участието на хората в инициативата, по-специално чрез приобщаващи дейности за осведомяване на обществеността, включително чрез социални медии и цифрови публикации, като